钦定古今图书集成/明伦汇编/氏族典/第133卷 > 《廖用贤尚友录》 > 荀伯子
## 钦定古今图书集成/明伦汇编/氏族典/第133卷 > 《廖用贤尚友录》 > 荀伯子

按《宋书荀伯子传》，“伯子，颍川颍阴人也。父猗，秘书郎。
伯子少好学，博览经传，而通率好为杂戏，遨游闾里。
解褐为驸马都尉、奉朝请、员外散骑侍郎，著作郎徐
度重其才学，举为佐郎，助撰《晋史》。迁尚书祠部郎，为
世子征卤功曹、国子博士。妻弟谢晦荐达之，入为尚
书左丞，出补临川内史，迁散骑常侍、本邑大中正，迁”
太子仆，御史中丞。莅职懃恪，有匪躬之称，立朝正色，
外内惮之。凡所奏劾，莫不深相谤毁，或延及祖祢，示
其切直，又颇杂嘲戏，故世人以此非之。出补司徒左
长史，东阳太守。元嘉十五年，卒官，时年六十一。